ให้นมบุตรเสพยาไอซ์ไม่ให้ลูกเข้าเต้าอยากทราบว่าเราต้องหยุดให้นมน้องเป็นเวลากี่วัน น้ำนมถึงไม่มีสารค่ะ
สวัสดีค่ะ สารเสพติดนั้นสามารถผ่านเข้าไปในน้ำนมมารดาและส่งต่อไปยังบุตรได้ ส่วนผลจะมากน้อยแค่ไหนนั้นขึ้นกับชนิดของยาว่าเป็นยาอะไร ปริมาณมากน้อยเท่าใด และฤทธิ์ของยาเสพติดตัวนั้นๆโดยทั่วไป สารเสพติดอาจทำให้พัฒนาการของบุตรช้าลง สมองเล็ก หรือเกิดความผิดปกติของการหายใจของบุตรได้ เมื่อร่างกายเด็กขาดยาก็อาจมีอาการผิดปกติตามมาอีกเช่นงอแง เลี้ยงยาก และอาจมีปัญหาต่อสภาพจิตและพัฒนาการในระยะยาวจึงไม่ควรใช้สารเสพติดระหว่างให้นมบุตรโดยเด็ดขาดโดยสารเสพติดชนิดยาไอซ์นั้น อาจจะอยู่ในร่างกายและขับออกมาตามสารคัดหลั่งต่างๆได้ประมาณ 1-3วัน จึงควรหยุดยาอย่างน้อย 3 วันขึ้นไปก่อนให้นมบุตรค่ะ